เครื่องยนต์นิสสัน TD

เครื่องยนต์นิสสัน TD เป็นเครื่องยนต์ดีเซลที่ผลิตและพัฒนาโดยนิสสัน มีหลายรุ่นย่อย โดยทุกรุ่นเป็นเครื่องยนต์แบบสูบเรียง (inline) ส่วนใหญ่เป็นเครื่องยนต์ 4 สูบ ยกเว้นรุ่น TD42 ที่เป็น 6 สูบ เสื้อสูบและฝาสูบทำจากเหล็กหล่อ ใช้ฝาสูบแบบ crossflow ห้องเผาไหม้แบบหมุนวน (swirl chamber) พร้อมระบบฉีดน้ำมันแบบอินไดเรกต์อินเจ็กชั่น (indirect injection) ระบบลิ้นใช้การกดเปิด–ปิดด้วยก้านกระทุ้ง (push rod) แต่ละสูบมีลิ้น 2 ตัว เพลาลูกเบี้ยวขับด้วยเฟือง เครื่องยนต์รุ่นนี้ขึ้นชื่อเรื่องความทนทาน

**4 สูบ**

**TD23**
เครื่องยนต์ TD23 มีขนาดกระบอกสูบและช่วงชัก 89 x 92 มม. (3.50 x 3.62 นิ้ว) ปริมาตรกระบอกสูบ 2,289 ซีซี (139.7 ลูกบาศก์นิ้ว) อัตราส่วนการอัดอยู่ที่ 22.0:1 เครื่องยนต์รุ่นนี้มีจำนวนการผลิตน้อยที่สุดในตระกูล และยุติการผลิตประมาณปี พ.ศ. 2538
กำลัง
*76 แรงม้าที่ 4300 รอบต่อนาที
*151 นิวตันเมตรที่ 2200 รอบต่อนาที
เครื่องยนต์รุ่นนี้ติดตั้งในนิสสัน บิ๊กเอ็ม D21 ระหว่างปี พ.ศ. 2530–35 และนิสสัน คาราวาน E24 ระหว่างปี พ.ศ. 2529–31 ถูกออกแบบมาแทนที่เครื่องยนต์ SD23 รุ่นก่อนหน้าในรถบรรทุกนิสสัน แอตลาส ในปี พ.ศ. 2529

**TD25**
เครื่องยนต์ TD25 มีขนาดกระบอกสูบและช่วงชัก 93 x 92 มม. (3.66 x 3.62 นิ้ว) ปริมาตรกระบอกสูบ 2,494 ซีซี (152.2 ลูกบาศก์นิ้ว) บทวิจารณ์ในอดีตมักจะบรรยายถึงเครื่องยนต์รุ่นนี้ว่า “ทนทาน ไร้ปัญหา” แต่ “จืดชืดเกินไป” องค์การมาตรฐานยานยนต์แห่งญี่ปุ่น (JASO) ยังใช้เครื่องยนต์รุ่นนี้สำหรับการทดสอบประสิทธิภาพน้ำมันดีเซล (M 336:1998) ตั้งแต่ปี พ.ศ. 2541 จนกระทั่งอะไหล่และชิ้นส่วนเครื่องยนต์ขาดแคลนในปี พ.ศ. 2552
 กำลัง
*82 แรงม้าที่ 4,300 รอบต่อนาที (มาตรฐานญี่ปุ่น)
*75 แรงม้าที่ 4,300 รอบต่อนาที (มาตรฐานยุโรป)
 แรงบิด
*166 นิวตันเมตรที่ 2,200 รอบต่อนาที (มาตรฐานญี่ปุ่น)
*160 นิวตันเมตรที่ 2,200 รอบต่อนาที (มาตรฐานยุโรป)
ถูกติดตั้งในรถดังต่อไปนี้:- นิสสัน เซดริค YPY31 ระหว่างปี 2533–ปัจจุบัน- นิสสัน บิ๊กเอ็ม D21 ระหว่างปี 2531–33 และ นิสสัน แอตลาส F23 ระหว่างปี 2538–42 (จำหน่ายในชื่อ “แค็บสตาร์” ในยุโรปและบางประเทศ)- นิสสัน คาราวาน/เออร์แวน E24

**TD27**
เครื่องยนต์ TD27 มีขนาดกระบอกสูบและช่วงชัก 96 x 92 มม. (3.78 x 3.62 นิ้ว) ปริมาตรกระบอกสูบ 2,663 ซีซี (162.5 ลูกบาศก์นิ้ว) สำหรับรุ่นดูดอากาศธรรมดา ให้กำลังสูงสุด 85 แรงม้าที่ 4,300 รอบต่อนาที ต่อมาในปี พ.ศ. 2531 ก็ได้มีการเปิดตัวรุ่นเทอร์โบ
เครื่องยนต์รุ่นนี้ยังถูกส่งออกไปยังสหราชอาณาจักรและติดตั้งในรถแท็กซี่ Fairway series ของบริษัท LTI ซึ่งทำงานร่วมกับระบบเกียร์ธรรมดาหรือเกียร์อัตโนมัติที่นิสสันจัดหาให้เช่นกัน เครื่องยนต์รุ่นนี้เป็นแบบดูดอากาศธรรมดา ไม่ได้เน้นแรงม้าสูง แต่ขึ้นชื่อเรื่องความทนทานและไว้ใจได้ เลขาธิการสมาคมผู้ขับรถแท็กซี่ที่ได้รับใบอนุญาตของอังกฤษ (LTDA) ยกย่องเครื่องยนต์ TD27 ว่าเป็น “หนึ่งในเครื่องยนต์ที่ดีที่สุดเท่าที่เคยติดตั้งในรถแท็กซี่” การเลือกใช้เครื่องยนต์รุ่นนี้เกิดขึ้นหลังจากการทดสอบอย่างละเอียดโดยบริษัทที่ปรึกษาด้านวิศวกรรม Ricardo PLC นิสสันได้ตกลงที่จะขายรถ Fairway จำนวน 200 คันในญี่ปุ่นภายใต้ชื่อ “Big Ben” ทุกปี เพื่อชดเชยต้นทุนการนำเข้าเครื่องยนต์จากญี่ปุ่น เครื่องยนต์ TD27 ยังคงถูกติดตั้งในรถแท็กซี่รุ่นต่อมาอย่าง TX1 อีกด้วย
เครื่องยนต์ TD27 นิยมติดตั้งในรถเพื่อการพาณิชย์ขนาดเล็กของนิสสันหลายรุ่น โดยเป็นเครื่องยนต์ดีเซลที่พบมากที่สุดในรถตู้ นิสสัน โฮมี, คาราวาน และเออร์แวน นอกจากนี้ยังมีการนำเครื่องยนต์ TD27 ไปติดตั้งในนิสสัน บิ๊กเอ็ม ร่วมกับเครื่องยนต์ TD23 และ TD25 สำหรับรุ่นที่มีเทอร์โบ พบได้ในรถตู้นิสสัน คาราวาน และชื่อที่แปะแบรนด์อื่น ๆ, รถกระบะนิสสัน/ดัทสัน, นิสสัน เทอร์ราโน (ทั้งรุ่น D21 และ R50) และนิสสัน เทอร์ราโน II (R20; วางจำหน่ายในชื่อ “มิสทรัล” ในญี่ปุ่น)
เครื่องยนต์ TD27T เป็นรุ่นทั่วไปที่มีเทอร์โบ (ผลิตตั้งแต่ปี 2528–50) มีกำลังอยู่ระหว่าง 100–115 แรงม้า ขึ้นอยู่กับการติดตั้ง รุ่นที่มีอินเตอร์คูลเลอร์ (TD27Ti) จะมีกำลังเพิ่มขึ้นเป็น 125 แรงม้า ส่วนรุ่นที่แรงที่สุดคือ TD27ETi เปิดตัวในปี 2538 และผลิตจนถึงปี 2544 มาพร้อมอินเตอร์คูลเลอร์และปั๊มหัวฉีดแบบควบคุมด้วยระบบอิเล็กทรอนิกส์ นิสสันเรียกระบบนี้ว่า “ระบบจ่ายเชื้อเพลิงแบบควบคุมด้วยระบบอิเล็กทรอนิกส์ ”

**6 สูบ**

**TD42**

**TD42T**

**ดูเพิ่ม**
 รายชื่อเครื่องยนต์นิสสัน

**อ้างอิง**
TD
หมวดหมู่:เครื่องยนต์ดีเซลตามรุ่น
หมวดหมู่:เครื่องยนต์สี่สูบเรียง
หมวดหมู่:เครื่องยนต์หกสูบเรียง